เทศบาลตำบลกุมภวาปี

เทศบาลตำบลกุมภวาปี เป็นเทศบาลตำบลแห่งหนึ่งที่ตั้งอยู่ในอำเภอกุมภวาปี จังหวัดอุดรธานี มีพื้นที่ 3.73 ตารางกิโลเมตร ครอบคลุมพื้นที่บางส่วนของตำบลกุมภวาปี และมีประชากรใน พ.ศ. 2560 จำนวน 8,497 คนรายงานสถิติจำนวนประชากรและบ้าน ประจำปี พ.ศ. 2560 ท้องถิ่นเทศบาลตำบลกุมภวาปี ระบบสถิติทางการทะเบียน กรมการปกครอง

 ประวัติ 
เทศบาลตำบลกุมภวาปี ก่อตั้งเมื่อวันที่ 31 สิงหาคม พ.ศ. 2498 ในชื่อว่า "สุขาภิบาลตูมใต้ อำเภอกุมภาวาปี"ประกาศกระทรวงมหาดไทย เรืองจัดตั้งสุขาภิบาลตูมใต้ อำเภอกุมภวาปี.PDFราชกิจจานุเบกษา.72  (74พิเศษ) .53-54.17 กันยายน 2498 โดยแบ่งพื้นที่บางส่วนของตำบลตูมใต้ บริเวณศูนย์ราชการประจำอำเภอกุมภวาปีออกมาจัดตั้งขึ้น (ขณะนั้น) 

เมื่อวันที่ 27 กรกฎาคม พ.ศ. 2532 ได้มีประกาศกระทรวงมหาดไทยให้ตั้งตำบลกุมภวาปีขึ้น โดยแบ่งแยกออกมาจากตำบลตูมใต้ จำนวน 12 หมู่บ้าน และทำให้ท้องที่สุขาภิบาลตูมใต้ถูกโอนมาอยู่ในเขตตำบลกุมภวาปีประกาศกระทรวงมหาดไทย เรืองตั้งและกำหนดเขตตำบลในท้องที่ อำเภอนากลาง อำเภอน้ำโสม....อำเภอกุมภวาปี...ราชกิจจานุเบกษา 106 (154 พิเศษ) .172-177.15 กันยายน 2532 จนกระทั่งในวันที่ 25 พฤษภาคม พ.ศ. 2542 ประกาศกระทรวงมหาดไทย ให้ยกฐานสุขาภิบาลทั่วอาณาจักรไทยและให้เปลี่ยนแปลงฐานะเป็นเทศบาลตำบล จึงทำให้ สุขาภิบาลตูมใต้ เปลี่ยนแปลงฐานะเป็น เทศบาลตำบลตูมใต้ 

หลังจากนั้นไม่นาน ทางราชการได้เปลี่ยนชื่อ เทศบาลตำบลตูมใต้ เป็น เทศบาลตำบลกุมภวาปี เพื่อความไม่สับสนของราษฎรและตามชื่อตำบลที่ตั้งปัจจุบัน โดยมีผลบังคับเมื่อวันที่ 12 กันยายน พ.ศ. 2543 เป็นต้นมาพระราชกฤษฎีกาเปล่ยนชื่อเทศบาลตำบลตูมใต้เป็นเทศบาลตำบลกุมภวาปี พ.ศ. 2543.PDF ราชกิจจานุเบกษา 117 (84ก).1-2. 11 กันยายน 2543

 ภูมิศาสตร์ 
 ที่ตั้งและอาณาเขต 
เทศบาลตำบลกุมภวาปี ตั้งอยู่ในเขตของอำเภอกุมภวาปี ซึ่งเป็นที่ตั้งของศูนย์ของอำเภอกุมภวาปี ครอบคลุมพื้นที่ 3.73 ตารางกิโลเมตร อยู่ห่างจากกรุงเทพมหานครประมาณ 539 กิโลเมตร ตามเส้นทางหลวงแผ่นดินหมายเลข 2023 ตัดผ่าน สภาพมีทางน้ำธรรมชาติที่สำคัญ 1 สาย คือ ลำน้ำปาว ลำน้ำปาวนี้เป็นเส้นทางระบายน้ำธรรมชาติและทำการเกษตรของชาวอำเภอกุมภวาปี 
 ทิศเหนือ ติดต่อกับเทศบาลตำบลเชียงแหว
 ทิศใต้ ติดต่อกับเทศบาลตำบลหนองหว้า
 ทิศตะวันออก ติดต่อกับเทศบาลตำบลเวียงคำ
 ทิศตะวันตก ติดต่อกับเทศบาลตำบลพันดอน และองค์การบริหารส่วนตำบลตูมใต้

 ลักษณะภูมิอากาศ 
ลักษณะภูมิอากาศของเทศบาลตำบลกุมภวาปี ขึ้นอยู่กับอิทธิพลของลมมรสุมที่พัดประจำฤดูกาล 2 ชนิด คือ ลมมรสุมตะวันออกเฉียงเหนือ ซึ่งพัดพามวลอากาศแห้งและเย็นจากทะเลมหาสมุทรมาปกคลุมประเทศไทยในช่วงฤดูฝน ทำให้มีฝนตกทั่วไป

 ประชากรและเขตการปกครอง 

ปัจจุบันเทศบาลตำบลกุมภวาปี มีจำนวนหมู่บ้าน 10 หมู่บ้าน ได้แก่ หมู่ที่ 1, 2, 3, 4, 7, 8, 9, 10, 11 (บางส่วน), 13 มีชุมชนย่อย 9 ชุมชน ดังนี้เทศบาลตำบลกุมภวาปี "ประวัติ" [ออนไลน์]. เข้าถึงได้จาก:http://www.kumpawapi.go.th/prawati   ม.ป.ป. สืบค้น 19 พฤศจิกายน 2560.

 ชุมชนท่าเรือชมชื่น 
 ชุมชนคุ้มโนนสวรรค์
 ชุมชนหนองแวงร่วมใจ
 ชุมชนอากาศอำนวย
 ชุมชนบ้านดงเมือง หมู่ที่ 7
 ชุมชนบ้านดงแสนสุข  
 ชุมชนบ้านดงเมือง หมู่ที่ 9
 ชุมชนบ้านดงเมือง หมู่ที่ 10
 ชุมชนสามัคคี 13

 โครงสร้างพื้นฐาน 
 สถานศึกษา 
สถาบันอุดมศึกษา
 ศูนย์วิทยพัฒนา มหาวิทยาลัยสุโขทัยธรรมาธิราช จังหวัดอุดรธานี

โรงเรียนมัธยม สพม.
 โรงเรียนกุมภวาปี

โรงเรียนประถม สพป.
 โรงเรียนบ้านดงเมือง (ดงเมืองวิทยา)
 โรงเรียนบ้านท่าเปลือย

เอกชน
 โรงเรียนมหาไถ่ศึกษากุมภวาปี
 โรงเรียนเทพปัญญา
 โรงเรียนมัธยมน้ำตาลอนุสรณ์

 สาธารณสุข 
 โรงพยาบาลกุมภวาปี
 ร้านขายยา 24 แห่ง

 อ้างอิง 

กุมภวาปี
กุมภวาปี